கார்டனரின் பலவகை நுண்ணறிவு கோட்பாடு

பல்வகை நுண்ணறிவுகளின் கோட்பாடு (Theory of multiple intelligences) என்பது மனித நுண்ணறிவினை ஒரு ஒற்றை,  பொதுத்திறன் என வரையறுக்காமல், குறிப்பிட்ட நுண்ணறிவுகளாக வேறுபடுத்துவதை முன்மொழிகிறது.Gardner, Howard. Frames of Mind: The Theory of Multiple Intelligences (1983), p. ooo. இந்தக் கோட்பாடானது  தரவுசார் ஆதாரங்களின் குறைபாட்டின் காரணமாகவும் இதன் புறவயத்தன்மையற்ற தீர்மானங்களின் காரணமாகவும் பரவலாக விமர்சனத்திற்குள்ளானது. மேலும், இதன் ஒட்டுமொத்த அறிவியல்முறையின்படியான அணுகுமுறை இல்லாத் தன்மையினாலும் நியூரோமித் (Neuromyth) எனவும் குறிப்பிடப்படுகிறது.

 வகைப்பாட்டின் வரன்முறைகள் 
1970 களின் பிற்பகுதியில், ஒரு நடைமுறை வரையறையைப் பயன்படுத்தி, ஹோவர்ட் கார்ட்னர் மனித வளர்ச்சி மற்றும் கலாச்சாரத்தை கட்டியெழுப்புவதற்கு அவசியமான திறன்கள் மற்றும் இயலுமைகளைத் தீர்மானிக்க உலகம் முழுவதும் உள்ள பல துறைகள் மற்றும் கலாச்சாரங்களை ஆய்வு செய்தார். இவர் மதிப்பிடப்படுபவரின் திறன்களை எட்டு அளவுகோல்களைப் பயன்படுத்தி மதிப்பீட்டிற்கு உட்படுத்தினார். மேலும், நுண்ணறிவுகள் ஒருவருக்கொருவர் ஒப்பீட்டளவில் தன்னாட்சி பெற்றிருக்க வேண்டும், மேலும் அதிக தொடர்புள்ள மற்றும் ஒத்திசைவாக ஒழுங்கமைக்கப்பட்ட திறன்களின் துணைக்குழுக்களைக் கொண்டிருக்க வேண்டும்.

1983 ஆம் ஆண்டில், அறிவாற்றல் நரம்பியல் துறையானது தொடக்க நிலையில் இருந்தது, ஆனால் கார்ட்னர் மூளையின் அமைப்பு மற்றும் நுண்ணறிவு ஆகியவற்றுக்கு இடையேயான நேரடித் தொடர்புகளை விவரிக்கும் ஆரம்பகால உளவியல் கோட்பாட்டாளர்களில் ஒருவர் ஆவார். அதேபோல், அறிவாற்றல் நரம்பியல் துறை இன்னும் கருத்துருவாக்கப்படவில்லை. 1983 ஆம் ஆண்டில் ஃபிரேம்ஸ் ஆஃப் மைண்ட் வெளியிடப்பட்டதிலிருந்து அறிவாற்றல் அறிவியல் மற்றும் அறிவாற்றல் நரம்பியல் ஆகிய சொற்கள் அறிவார்ந்த மற்றும் அறிவியல் ஆவணங்கள் மற்றும் பாடநூல்களின் விரிவான தொகுப்புடன் துறையின் தரமாக மாறியுள்ளன. எனவே, மன நுண்ணறிவு செல்லுபடியாகும் தன்மையுடன் தொடர்புடைய நரம்பியல் சான்றுகளை ஆராய்வது அவசியம்.

"ஒரு கலாச்சார அமைப்பில் பிரச்சனைகளைத் தீர்ப்பதற்கும் கலாச்சாரத்தில் மதிப்பினைப் பெற்றுள்ள புதிய பொருள்களை உருவாக்குதற்கும் உரிய தகவல்களை செயல்முறைக்குள்ளாக்கும் உயிரிய-உளவியல் திறனே நுண்ணறிவு” என்று கார்ட்னர் நுண்ணறிவை வரையறை செய்கிறார். 

இந்த வரையறையானது கல்வியாளர்களுக்கு மன நுண்ணறிவுக் கோட்பாட்டின் பரந்த புலத்தில் அதன் வீச்சு மற்றும் முதன்மை உளவியலாளர்களால் நிராகரிக்கப்பட்டது போன்ற பல காரணங்களுக்காக தனித்துவமானது ஆகும். ஒவ்வொரு நுண்ணறிவிற்கும் ஒரு அடிப்படைக் கூறான திறமை, சிக்கலான தன்மை மற்றும் சாதனை ஆகியவற்றின் தெளிவாக வரையறுக்கப்பட்ட நிலைகளின் கட்டமைப்பாகும். மன நுண்ணறிவுக் கட்டமைப்புடன் பொருந்தக்கூடிய ஒரு மாதிரியானது ப்ளூமின் வகைப்பாடாகும், அதைப் பயன்படுத்தி அடிப்படை அறிவு முதல் அவற்றின் மிக உயர்ந்த பகுப்பாய்வு / தொகுப்பு வரை ஒவ்வொரு நுண்ணறிவையும் வெவ்வேறு நிலைகளில் வரையறுக்கலாம்.

 நுண்ணறிவின் வகைகள் 

 மொழியியல் நுண்ணறிவு 
தேவையான வகையில் கருத்துகளை விளக்க எழுத்துகளையும் சொல்களையும் கையாளும் திறனை குறிக்கிறது.

 தர்க்க முறையிலான கணித நுண்ணறிவு 
தர்க்க முறையில் சிந்திப்பதனையும் எண்களைக் கையாளும் திறனையும் இம் மன வன்மை குறிக்கிறது. தற்போது நடைமுறையில் உள்ள நுண்ணறிவுக் கெழுவினை அளவிடும் சோதனைகள் யாவும் மேற்கண்ட இரு நுண்ணறிவு வகைகளையே மதிப்பிட முயற்சி செய்கின்றன .

 இடை நிலையிலான நுண்ணறிவு 
இவ்வகை நுண்ணறிவு ஓவியர்கள், சிற்பிகள், கட்டட வரைபடம் தயாரிப்போர், பொறியியல் வல்லுநர்கள்  ஆகியோரிடம் மிகுந்து காணப்படுகிறது.  

 உடலியக்கம் தொடர்பான நுண்ணறிவு 
நடனக் கலைஞர்கள், விளையாட்டு வீரர்கள், அருவைச் சிகிச்சை நிபுணர்கள் போன்றோருக்கு இவ்வகை நுண்ணறிவு மிகவும் தேவை.

 இசை தொடர்பான நுண்ணறிவு 
இசை அறிவு உள்ளவர்களிடம் காணப்படுகிறது 

 சமூக உறவுகள் தொடர்பான நுண்ணறிவு 
விற்பனையாளர்கள், அரசியல்வாதிகள், மக்கள் தொடர்பு  அலுவலர்கள், நிர்வாகிகள் ஆகியோரிடம் காணப்படுகிறது.

 தான் செயல்பாடுவதில் திறமையாக இயங்குவதற்கு உரிய நுண்ணறிவு 
திட்டம் தீட்டுதல், உத்திகளை, உருவாக்குதல் போன்ற ஆற்றல்கள் உள்ளவர்களிடம் காணப்படுகிறது.

 இயற்கையினை புரிந்து கொள்ளும் நுண்ணறிவு 
கவிஞர்கள், தோட்டக்கலை வல்லுனர்கள், சுற்றுச்சூழல் ஆர்வலர்களிடம் காணப்படுகிறது.

 மேற்கோள்கள் 

பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
பகுப்பு:நுண்ணறிவு
பகுப்பு:உளவியல் கோட்பாடுகள்